***Балалардың шығармашылық дағдыларын******дамыту әдістері мен тәсілдері***  
 Ұйымдастырылған оқу қызметінде кез келген бала білім, білік және дағдылардың белгіленген көлемін меңгеруі және педагогтың басшылығымен өзбетінше еркін әрекетті қолдануы тиіс.  
 Ұйымдастырылған оқу қызметінде техникалық және бейнелеу дағдыларын меңгеру міндеттері шешіледі, бейнелу өнері әлемімен танысуды бекіту іске асырылады. Аталған жұмысты дарынды балалармен вариативтік бөлімде бейнелеу студиясындағы үйірме есебінен және қосымша сабақтардағы ойын барысында да жалғастыруға болады.  
**Оқытудың бірлігі мен балалардың шығармашылығын қамтамасыз ету**  
**келесі әдістер мен тәсілдер арқылы іске асырылады:**  
- оқу материалын мазмұндау (ойын, әңгімелесу, саяхат түрінде). Білім беру міндеттерді орындау балалармен педагогпен бірлесіп шешетін шығармашылық міндеттер арқылы іске асырылады;   
- білім беру процесінде негізгі болып табылатын балалардың  
практикалық жұмыстары. Көркем бейнелерді жасау баллаларды  
жалпылауға, тұтас бейне жасауға жетелейді;  
- балалар мен педагогтың шығармашылық жұмыстарды талқылауы ол  
балаға тек өз жұмысын бағалауға емес, сондай-ақ басқалардың көзқарасымен бағалауға мүмкіндік береді.  
 Бейнелеу әрекетінде белгілі тақырыпты жоспарлай отырып, бөлменің заттық-кеңістіктік дамытушы ортасын да ескеру қажет.  
 Мысалы, «Цирк» тақырыбы болған кезде оны шығармашылықпен бейнелеу үшін балаларға топта цирк туралы айту керек, әңгімелесу кезінде балалар циркке саяхат жасау арқылы өз ойларымен бөліседі, сайқымазақтардың, жануарлардың суретін салады, ал кейіннен ұйымдастырылған оқу қызметінде шығармашылық таныта отырып, жұмыстарды жасайды яғни суретін салады, мүсіндейді және т.б.  
 Тақырыптың ерекшелігін ескере отырып ұйымдастырылған оқу қызметін музыка залында (ойын сауық түрінде) өткізуге болады.  
 Бейнелеу әрекеті бойынша ұйымдастырылған оқу қызметінде балаларға білім, білік, дағдыларды берумен шектелмей әлеуметтік эмоционалдық дамытуға баса назар аудару қажет.  
Бейнелеу әрекетінде балаларда дербестік пен шығармашылықтың пайда болуына ынталандыру қажет. Осы бағыттағы жұмыстардың нәтижелері мыналар:  
- бейнелеу әрекетіндегі балалардың белсенділігі мен дербестігі; -көркем бейнені жасау үшін жаңа әдістерді табу;  
- түрлі мәнерлілік құралдары арқылы жұмыстарда өзінің сезімін білдіру.  
 Бейнелеу әрекетіне үйрету баланың субьектілі ұстанымын, оның дербестігі мен шығармашылығының үнемі өсуін қамтамасыз ететін, қызықтыратын мәселелі ойынды әрекет ретінде құрылуы тиіс. Барлық ұйымдастырылған оқу қызметтері кіріктіру сипатында болады. Педагогикалық процеске сондай-ақ дарынды балалармен жеке жұмыстар да кіреді. Дарынды балалармен аптасына екі рет үйірме жұмыстарын жүргізуге болады. Онда балалар бейнелеу әрекеті бойынша барынша терең, қосымша білім, білік,дағдыларды игереді дамытушы, бай педагогикалық орта жағдайындағы әрекет балаға қоршаған ортаны мәжбүрлемей тануға, білуге құмарлыққа, қызығушылыққа танығандарын шығармашылыпен бейнелеуге тырысуға ықпал етеді. Өйткені балалар ұйымдастырылған оқу қызметтерінде өздері одан шығуды ойластыруы қажет қызықты жағдаяттарға тап болады. Мысалы, «Бояу патшалығына саяхат» тақырыбындағы жұмыста балалар ғажайып әлемге ену үшін көптеген мәселерді шешеді: патшаның суретін салады (үлгілейді), кемпірқосақтардың көмегімен көпір салады, ребустарды шешеді және т.б.  
 Ұйымдастырылған оқу қызметі барысында балаларға: Ал сен қалай ойлайсын? Ал сен не істер едің? Мұны сен қалай елестетесің, бейнелеп көрсетші және т.б сұрақтар қойылады.  
 Әрине балаларды үйретуге болады әне үйрету қажет. Бірақ ересектердің көркем техникасына емес, олардың жас ерекшеліктерін ескере отырып, жаңа жпайымдауға, жаңа кеңістікті ырғақты түсінуге үйреткен жөн. Әрбір сурет балалар мазмұнымен онда баланың алған әсерінің бейнесі, оның бейнелегендеріне өзінің қарым-қатынасымен толықтырылуы қажет. Сондықтан да бейнелеу өнері бойынша ұйымдастырылған оқу қызметтерінде қиялға,шығармашылыққа, дербестікке назар аударған жөн.  
 Балаларда тапсырманы орындауға ниеті пайда болуы үшін ойынға ынтасын қалыптастыруға жұмыстар жүргіу. Мысалы, ойын кейіпкерлерінің (қоян, сайқымазақ және т.б.)қандай да болсын мәселері туралы ойдан құрастырылған оқиғаларды қысқа және шынайы әңгімелеп беруге және оларға көмектесуге ықпал ету.Мұнда бастысы – ойын кейіпкерлеріне жақсы қарым-қатынасты таныту,оларға қол ұшын беруге баулу және ынтасын ояту. Сонымен бірге балалар ертегі кейіпкеріне жәрдем бергісі келетініне көз жеткізу, оған сенімді жауапты алған соң ғана жұмысты жалғастыру. Мысалы, жапсыру бойынша «Жайлауда» тақырыбындағы ұжымдық жұмыста балалар шопан атаға киіз уйді құруға, малға қора жасауға (қию, жапсыру) көмектеседі. Бала әлсіздердің көмекшісі мен қорғаушысының мейірбан рөлін жаңа нәрселерге үйрену арқылы ғана сомдай алады. Мұнда ұйымдастырылған оқу қызметі барлық тапсырмаларды толығымен  
орындауға көмектесетіндей төмендегідей құрылым бойынша жүргізіледі.  
***1 кезең.*** Ұйымдастырылған оқу қызметінің басында міндетті түрде психологиялық көңіл-күй орнату жүргізіледі. Ол әнді немесе әуенді тыңдату түріндегі музыкалық болуы немесе ойын түріндегі балалар үнсіздікпен суреттерді қарайтын немесе ертегіні әңгімелейтін болуы мүмкін.  
***II кезең.*** Танымдық: Мұнда ойын түрінде жұмыстың тақырыбы ашылады, проблемалы жағдай құрылады. Өткен тақырыпты түсіндіру және қайталау кезінде үлгілер мен алгоритмдер, сызбала мен құрылымдар қолданылады, дамытушы ойындар мен жаттығулар ұсынылады, олар бейнелеу процесін есте сақтауға ғана жәрдемдеспейді сондай-ақ балаларды шығармашылықтың шыңына және жаңаны жасауға деген ниетке жетелеу қажет.  
***III кезең.*** Қорытынды. Жұмыстың соңында ойын өткізіледі немесе ертегіні балалардың салған суреттерімен иллюстрация жасай отырып, аяқтауға болады. Жұмыстың басында құрылған мәселені логикалық қорытындылау процесі жүреді. Балалардың көніл-күйіне көз жүгірте отырып, психологиялық босаңсытуға жұмыс жүргізуге болады. Мысалы, көңілді ән орындату, дайын жұмыстарды қарау кезінде көңілді немесе бірқалыпты әуендерді тыңдату.  
 Әрбір жұмысты бағалау оң және жағымды болуы, түзететін ескертулер жұмыс барысында жасалады кейде тіпті ойын кейіпкерімен жасалады. Жұмыс соңындағы маңызды сәт бұл баланың көніл-күйі, оның эмоционалдық жағдайы болып табылады. Ол үшін балаға жұмыс ұнады ма, ол өзінің шығармашылығына немесе жұмысына көңілі тола ма қанғаттанады ма осыны білу де өте маңызды. Ол үшін балаларға «көңіл-күй қалташығына» әртүрлі көңіл күйді білдіретін смайликтерді салуды ұсынуға болады. Осылайша педагог балалардың эмоционалдық жағдайын талдайды және қорытынды жасайды.